**Nayef Aguerd** (\* 30. marec 1996, Kenitra, Maroko) je marocký profesionálny futbalista, ktorý hráva na poste obrancu v anglickom klube West Ham United.

Klubová kariéra
---------------

### FUS Rabat

Aguerd začal so svojou futbalovou kariérou v marockom klube FUS Rabat. V tíme debutoval 2. novembra 2014 pri prehre 0:1 nad CR Al Hoceima. Svoj prvý gól strelil 15. februára pri víťazstve 3:1 nad Wydad Casablanca. 

V sezóne 2015/16 vyhral Aguerd s tímom marockú ligu Botola Pro.

### Dijon

Po štyroch rokoch v Maroku prestúpil Aguerd v lete 2018 do francúzskeho klubu Dijon v Ligue 1. Pri svojom debute dňa 25. augusta strelil aj svoj prvý gól pri víťazstve 4:0 nad OGC Nice. Počas svojej prvej sezóny odohral v klube 17 zápasov a strelil tri góly.

### Stade Rennais

Dňa 14. augusta 2020 prestúpil Aguerd v rámci Ligue 1 do Stade Rennais za nezverejnený poplatok, ktorý sa odhaduje na 4 až 5 miliónov eur. O osem dní neskôr debutoval v klube pri remíze 1:1 s Lille OSC. Svoj prvý gól v klube strelil 13. septembra pri víťazstve 4:2 na ihrisku Nîmes. Počas svojej prvej sezóny odohral 40 zápasov v klube a strelil 3 góly. S tímom si zahral aj skupinovú fázu Ligy majstrov UEFA 2020/2021.

### West Ham United

V júni 2022 prestúpil Aguerd do anglického klubu West Ham United za poplatok 30 miliónov eur čo je štvrtý najdrahší prestup v histórii West Hamu. Drahší ako Aguerd boli iba Sébastien Haller, Felipe Anderson a Kurt Zouma. S tímom podpísal päťročný kontrakt. V júli počas prípravného obdobia si zranil členok čo vyradilo na tri mesiace. Súťažný debut v drese West Hamu si odkrútil 27. októbra pri víťazstve 1:0 nad Silkeborg IF v skupinovej fáze Európskej konferenčnej ligy UEFA 2022/23. V Premier League stihol debutovať ešte pred začatím Majstrovstiev sveta dňa 12. novembra pri prehre 0:2 s Leicesterom. Dňa 2. apríla rozhodol o víťazstve 1:0 nad Southamptonom, pre Aguerda išlo o prvý gól v klube. Dňa 7. júna vyhral Aguerd svoju prvú veľkú trofej keď po víťazstve 2:1 nad Fiorentinou ovládli Európsku konferenčnu ligu UEFA 2022/2023.

Reprezentačná kariéra
---------------------

Aguerd debutoval v reprezentácii Maroka dňa 31. augusta 2016 v priateľskom zápase pri remíze 0:0 s Albánskom. V roku 2018 bol súčasťou tímu, ktorá triumfovala na Afrických majstrovstvách národov.

Aguerd bol súčasťou konečnej nominácie na Africký pohár národov 2021. Na turnaji odohral všetkých päť zápasov. Maroko sa na turnaji dostalo do štvrťfinále.

Dňa 10. novembra 2022 bol Aguerd menovaný do 26-člennej nominácie na Majstrovstvá sveta vo futbale 2022. Na turnaji odohral všetky zápasy v skupine aj osemfinálový zápas. Do ďalšieho priebehu turnaja už nezasiahol. Maroko sa dostalo na turnaji do semifinále a umiestnilo sa na konečnom štvrtom mieste.

Štatistiky kariéry
------------------

### Klubové

*K 16. septembru 2023*

Zápasy a strelené góly za kluby, v sezónach a súťažiach| Klub | Sezóna | Liga | Národný pohár | Ligový pohár | Kontinentálne | Celkom |
| --- | --- | --- | --- | --- | --- | --- |
| Divízia | Zápasy | Góly | Zápasy | Góly | Zápasy | Góly | Zápasy | Góly | Zápasy | Góly |
| FUS Rabat | 2014/15 | Botola Pro | 12 | 1 | 0 | 0 | ― | ― | 12 | 1 |
| 2015/16 | 18 | 2 | 0 | 0 | ― | ― | 18 | 2 |
| 2016/17 | 20 | 2 | 1 | 0 | ― | 2**1** | 1 | 23 | 3 |
| 2017/18 | 22 | 0 | 0 | 0 | ― | ― | 22 | 0 |
| Celkom | 72 | 5 | 1 | 0 | ― | 2 | 1 | 75 | 6 |
| Dijon | 2018/19 | Ligue 1 | 13 | 3 | 3 | 0 | 1 | 0 | ― | 17 | 3 |
| 2019/20 | 12 | 1 | 0 | 0 | ― | ― | 12 | 1 |
| Celkom | 25 | 4 | 3 | 0 | 1 | 0 | ― | 29 | 4 |
| Stade Rennais | 2020/21 | Ligue 1 | 35 | 3 | 1 | 0 | ― | 3**2** | 0 | 39 | 3 |
| 2021/22 | 31 | 2 | 0 | 0 | ― | 9**3** | 2 | 40 | 4 |
| Celkom | 66 | 5 | 1 | 0 | ― | 12 | 2 | 79 | 7 |
| West Ham United | 2022/23 | Premier League | 18 | 3 | 3 | 0 | 1 | 0 | 8**3** | 0 | 30 | 3 |
| 2023/24 | 3 | 1 | 0 | 0 | 0 | 0 | 0 | 0 | 3 | 1 |
| Celkom | 21 | 4 | 3 | 0 | 1 | 0 | 8 | 0 | 33 | 4 |
| Celkovo | 184 | 18 | 8 | 0 | 2 | 0 | 22 | 3 | 216 | 20 |

Poznámky
**1** Liga majstrov CAF
**2** Liga majstrov UEFA
**3** Európska konferenčná liga UEFA
### Medzinárodné

*K 16. septembru 2023*

Zápasy a góly za národný tím| Národný tím | Rok | Zápasy | Góly |
| --- | --- | --- | --- |
| Maroko | 2016 | 1 | 0 |
| 2018 | 6 | 0 |
| 2020 | 1 | 0 |
| 2021 | 8 | 1 |
| 2022 | 15 | 0 |
| 2023 | 4 | 0 |
| Celkovo | 35 | 1 |

Úspechy hráča
-------------

**FUS Rabat**

* Botola Pro: 2015/16

**West Ham United**

* Európska konferenčná liga UEFA: 2022/23

**Maroko**

* Africké majstrovstvá národov: 2018

Referencie
----------

1. ↑   *Ligue 1: Guirassy Scores Twice as Rennes Beats Nimes 4-2; Marseille Down PSG 1-0* [online]. News18, 2020-09-13, [cit. 2023-09-16]. Dostupné online. (po anglicky)
2. ↑   West Ham complete £30m Aguerd signing from Rennes. *BBC Sport*. Dostupné online [cit. 2023-09-16]. (po anglicky)
3. ↑   West Ham signing Aguerd has ankle surgery. *BBC Sport*. Dostupné online [cit. 2023-09-16]. (po anglicky)
4. ↑   *Morocco World Cup 2022 squad, predicted line-up versus France and star players | Goal.com English Bahrain* [online]. www.goal.com, 2022-12-11, [cit. 2023-09-16]. Dostupné online. (po anglicky)

Externé odkazy
--------------

* Nayef Aguerd na Transfermarkt.com

Zdroj
-----

*Tento článok je čiastočný alebo úplný preklad článku Nayef Aguerd na anglickej Wikipédii.*


| * z
* d
* u
Európska konferenčná liga UEFA 2022/2023 - West Ham United |
| --- |
| Brankár | 
* Alphonse Areola
* Łukasz Fabiański

 |
| Hráči | 
* Ben Johnson
* Aaron Cresswell
* Kurt Zouma
* Vladimír Coufal
* Thilo Kehrer
* Angelo Ogbonna
* Emerson Palmieri
* Nayef Aguerd
* Levi Laing
* Craig Dawson
* Harrison Ashby
* Pablo Fornals
* Manuel Lanzini
* Lucas Paquetá
* Flynn Downes
* Tomáš Souček
* Armstrong Oko-Flex
* Declan Rice
* Kamarai Simon-Swyer
* Keenan Forson
* Freddie Potts
* Oliver Scarles
* Kaelan Casey
* Conor Coventry
* Gianluca Scamacca
* Michail Antonio
* Maxwel Cornet
* Danny Ings
* Jarrod Bowen
* Saïd Benrahma
* Divin Mubama

 |
| Tréner | 
* David Moyes

 |